Անհատն ծնվում է , ապրում է և մեծանում է ընտանիքում։ Անհատի կայացման , զարգացման և ձևավորման վրա մեծ ազդեցություն է ունենում իր ընտանիքը ՝ յուր բարքերով և սովորույթներով։Փորձեմ ներկայացնել ինձ՝ նկարագրելով իմ <<Ես>>-ը կյանքի տարբեր ժամանակահատվածներում։

Սեփական <<Ես>>-ի միջոցով է մարդն իրեն տարբերում արտաքին աշխարհից ու այլ մարդկանցից ։ Իր <<Ես>>-ով է մարդն դրսևորվում ընտանիքում , կյանքում , միջանձնային փոխհարաբերություններում ։ Այժմ անրադառնամ իմ <<Ես>>-ին։

Իմ <<Ես>>-ը ․․․ Ես Շաքե Գևորգյանն եմ ծնվել և մեծացել եմ Չարենցավան քաղաքում , ուսանել եմ տեղի միջնակարգ դպրոցում բարձր առաջադիմությամբ։ Դպրոցում ուսանելու տարիներին իմ մեծագույն երազանքն ու նպատակն է եղել դառնալ բժիշկ , կարծում եմ ինչպես բոլոր աղջիկները ։ Սակայն ավելի ուշ ընտրեցի լեզվաբանի մասնագիտությունը ՝ ընդունվելով ԵՊՀ-ի բանասիրության ֆակուլտետ ։ Ուսանելու տարիներին շատ բազմազան էին նպատակներս և հետաքրքրություններս։ԵՎ տարեցտարի դրանց գումարվեց նաև պահանջմունքներս սեփական <<Ես>>-իս կայացման գործում։Եղան բախումներ իմ և <<Ես>>-իս միջև , ներքին <<Ես>>-ս ձգտում էր այլ բաների , իսկ արտաքին <<Ես>>-ս ավելի իրատես էր մոտենում կյանքում գործող կանոններին։

Կազմեցի ընտանիք , ունեցա զավակներ , ավելի ուշ դուստր․․․ Կյանքի այդ էտապում <<Ես>>-ս դրսևորվեց այլ տեսանկյուններից , դարձա ավելի ուժեղ, համբերատար, հանդուրժող, ներող , առանց որի անհնար է․․․

Աչքիս առջև այլևս արդեն այն երբեմնի փխրուն <<Ես>> ունեցող աղջիկն օրեցօր դառնում էր ավելի կայացած , իր ձգտումների և որոշումների մեջ ավելի հաստատակամ։Այդ ժամանակաշրջանում մրցակցության մեջ էին իրական և իդեալական <<Ես>>-երս։ Իրական <<Ես>>-ս ընկղմված էր առօրյայում ՝ հոգաշատ էր , ինչ որ տեղ ինքնակորույս , բայց իդեալական <<Ես>>-իս ձգտելու մոլուցքը թույլ չեր տալիս թուլանալ։ Իսկ ինձ համար իդեալական <<Ես>>-ը շատ բազմաշերտ է։Լինել լավ զավակ ծնողի համար, լավ կին , լավ մայր , լավ հարս , լավ ընկեր , լավ հարևան, լավ ազգական և ի վերջո իմ մեծագույն երազանքն է լավ մանկավարժ դառնալը։Ինձ համար իդեալականացումը մի փոքր մատերիական հասկացություն է , քանի որ չես կարող բոլորի համար լինել իդեալական, հասկացված ։ Յուրաքանչյուրի աչքում դու յուրովի էս ։ Ամփոփելով <<Ես>>-ս ներկայում , անցյալում կնշեմ, որ ունեցել եմ զարգացում , ձեռքբերումներ և քայլ առ քայլ ձգտում եմ , որ ապագայում ևս ունենալ ձեռքբերումներ , նպատակներ։Կյանքին մի տեսակ ուրիշ ստիմուլ է տալիս դնել նպատակ, խնդիր և հասնել դրան , իրագործել , ձգտել , քանի որ առանց նպատակի , չեմ ուզում ասել երազանքի, անիմաստ է մի տեսակ դառնում կյանքն։Մաղթում եմ <<Ես>>-իս անկոտրում ոգի , կյանքիս բոլոր բնագավառներում , քանի որ կյանքը պայքար է , իսկ պայքարն էլ իր հերթին ծնում է զարգացում , հասունություն։